શહેરોમાં અને સુરતમાં અમિત શાહનું માઇક્રો પ્લાનિંગ કામ કરી ગયું. દિવાળી પહેલાં ભાજપના રાષ્ટ્રિય અધ્યક્ષ અમિત શાહની અમદાવાદમાં જીએસટી મુદ્દે વેપારીઓ અને ઉદ્યોગપતિઓ સાથેની બેઠકમાં એક વેપારીએ સીધુ જ પૂછ્યું, “જો ચૂંટણી ન હોત તો તમે આવત?” અમિત શાહે સવાલનો જવાબ આપતા સ્વિકાર્યુ કે ચૂંટણીના કારણે થોડી ઉતાવળ કરવી પડે છે એવું કહેતાં અમિત શાહે જવાબ આપ્યો,”જુઓ, કોઈપણ સંજોગોમાં અમે તમારા કારોબારને ડુબવા દઈશું નહી. અત્યાર સુધી અમે કદી એવું કર્યુ નથી અને કોઈનેય એવો રસ નથી કે તમે ડુબો.” અમિત શાહ એક અઠવાડિયું રોકાયા હતા અને સેંકડો વેપારીઓ અને ઉદ્યોગપતિઓને મળ્યા હતા. વેપારીઓએ જીએસટીની જટિલતાઓ ગણાવી અને તેના જવાબમાં અમિત શાહે જીએસટીની અનિવાર્યતા સમજાવી કહ્યુ, “યાદ રાખો, તમે અમને અત્યારે હરાવશો તો છ મહિના પછી પાછા લાવી શકવાના નથી.” સુરતના કાપડ વેપારીઓની જાણ કર્યા વગર અચાનક મુલાકાત લીધી. વડાપ્રધાન મોદીએ સભાઓમાં જીએસટીમાં કરેલા સુધારાની વાત કરી.